62018TO0756_INF
Διάταξη του Γενικού Δικαστηρίου (τέταρτο τμήμα) της 17ης Δεκεμβρίου 2019 – AG κατά Ευρωπόλ
(Υπόθεση T-756/18)
«Προσφυγή ακυρώσεως – Υπαλληλική υπόθεση – Απόφαση (ΕΕ) 2015/1889 για τη διάλυση του συνταξιοδοτικού ταμείου της Ευρωπόλ – Παρατυπία της διαδικασίας προ της ασκήσεως προσφυγής – Απαράδεκτο»
1.
Υπαλληλικές προσφυγές – Προϋποθέσεις παραδεκτού – Τήρηση της προηγούμενης διοικητικής διαδικασίας
(Άρθρο 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 90 § 2, και 91 § 2)
(βλ. σκέψεις 41, 42)
2.
Υπαλληλικές προσφυγές – Βλαπτική πράξη – Έννοια – Πράξεις παράγουσες δεσμευτικά έννομα αποτελέσματα – Έκθεση κλεισίματος ενός συνταξιοδοτικού ταμείου περιλαμβάνουσα παράρτημα το οποίο πρέπει να θεωρηθεί ως δέσμη ατομικών αποφάσεων – Εμπίπτει – Ανεπαρκής αιτιολογία – Δεν ασκεί επιρροή
[Άρθρο 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 25, εδάφιο 2, 90 § 2 και 91 § 1· απόφαση 2015/1889, άρθρο 3, εδάφια 1 και 3]
(βλ. σκέψεις 43-45, 47, 49, 50, 53, 55)
3.
Υπαλληλικές προσφυγές – Προηγούμενη διοικητική ένσταση – Έννοια – Χαρακτηρισμός που εμπίπτει στην εκτίμηση του δικαστή
(Κανονισμός Υπηρεσιακής Καταστάσεως των υπαλλήλων, άρθρο 90 § 2)
(βλ. σκέψη 56)
4.
Υπαλληλικές προσφυγές – Προηγούμενη διοικητική ένσταση – Προθεσμίες – Χαρακτήρας δημοσίας τάξεως – Εκπρόθεσμη άσκηση – Επανέναρξη της προθεσμίας με την υποβολή αιτήσεως κατά την έννοια του άρθρου 90, παράγραφος 1, του ΚΥΚ – Αποκλείεται
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 58, 59)
5.
Υπαλληλικές προσφυγές – Αντικείμενο – Διαταγή απευθυνόμενη στη Διοίκηση – Απαράδεκτο
(Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψη 66)
Αντικείμενο
Προσφυγή, βάσει του άρθρου 270 ΣΛΕΕ, με αίτημα την ακύρωση της σιωπηρής αποφάσεως της Ευρωπόλ περί απορρίψεως της διοικητικής ενστάσεως του προσφεύγοντος, της 2ας Ιουλίου 2018, κατά της σιωπηρής αρνήσεως της Ευρωπόλ να εκδώσει αιτιολογημένη απόφαση σχετικά με τα δικαιώματά του στο ανεξάρτητο προσωρινό συνταξιοδοτικό ταμείο, το οποίο συστάθηκε δυνάμει του άρθρου 37 του Προσαρτήματος 6 του Κανονισμού Υπηρεσιακής Καταστάσεως του προσωπικού της Ευρωπόλ.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Παρέλκει η εξέταση της αιτήσεως παρεμβάσεως του Συμβουλίου της Ευρωπαϊκής Ένωσης.
3)
Ο AG και ο Οργανισμός της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) φέρουν τα δικαστικά έξοδά τους.
4)
Το Συμβούλιο φέρει τα σχετικά με την αίτηση παρεμβάσεως δικαστικά έξοδά του.